لور دكاش

لور چورچ دكاش مطربة و ممثلة مارونية لبنانية مصرية، اتولدت فى بيروت يوم 24 مارس 1917. اتوفت فى القاهرة 12 اكتوبر 2005 عن 88 سنة. هيه بنت تاجر منسوجات و قماشات لبنانى غنى اسمه جورج دكاش. اشتهرت سنة 1939 بأغنيتها امنت بال‍له اللى لحنها فريد غصن. درست المزيكا على ايد عازف العود بترو طراو و الملحن سليم الحلو. اتاثرت بالترانيم الكنسية. اشتغلت فى الراديو المصرى من سنة 1945. اتميزت بالعزف على العود و تلحين الاغاني. قدمت عشرات الاغانى من كل قوالب الغنا، زى الدور و الموشح و القصيدة و الطقطوقة و المنولوج و الموال. كانت نجمة دايمة فى حفلات الراديو المصرى من نُص الأربعينات فى سينما قصر النيل و ريڤولي و راديو وفى الباخرة سودان. استقرت فى مصر لغاية موتها. ليها فى الراديو المصرى أكتر من 500 اغنية. اتجوزت مرتين: الأولانية من لبنانى و مستمرتش طويل، و التانية من المهندس المصرى سليمان الامير و خدت الجنسية المصرية من جوازها منه و إبنها الوحيد مات فى حوادث لبنان. كانت بترتل فى رتبة خميس الأسرار ايام الحد جوّا كنيسة مار مارون للرهبنة المريمية المارونية فى مصر الجديدة فى القاهرة. اتشيع جثمانها من الكنيسة المارونية فى القاهرة.

 اشهر أغانيها 
 امنت بالله نور جمالك آية من الله - للشاعر التونسى مصطفى خريف، الحان اللبنانى فريد غصن
 لا مستحيل
 أنا طبعى كده
 أنا قلت لك الحب نعيم
 مستحيل تقدر تنسينى الليالي
 اول نظرة
 ليل الأشواق لايليا ابو ماضى
 كل اللى شافوكى لصالح جودت
 قطتى الغضبى لنزار قبانى
 يا روح سعد قد سكنت قلوبنا غنتها لسعد زغلول

 افلامها 
 الموسيقار
 يا تحب يا تقب سنة 1994 وغنت فيه امنت بالله

 اوپريت 
الرجل السعيد

 تكريمها 
اتكرمت فى مهرجان لندرو فيرتيه الفرنساوي.

 لينكات برانيه 

200px|center

تصنيف:مسيحيين لبنانيين
تصنيف:مغنيات لبنانيات
تصنيف:ممثلات لبنانيات
تصنيف:لبنانيين عاشو فى مصر
تصنيف:مغنيات مصريات
تصنيف:ممثلات مصريات
تصنيف:مواليد 1917
تصنيف:وفيات 2005
تصنيف:مواليد 24 مارس